## Pravilnik o provedbi Zakona o sprječavanju pranja novca

### NN 189/2003 (1.12.2003.), Pravilnik o provedbi Zakona o sprječavanju pranja novca

# MINISTARSTVO FINANCIJA

2970

Na
temelju članka 22. Zakona o sprječavanju pranja novca (»Narodne novine«, broj
69/97, 106/97, 67/01, 114/01, 117/03 i 142/03) donosim

## PRAVILNIK

### O PROVEDBI ZAKONA O SPRJEČAVANJU PRANJA NOVCA

I.
UVODNA ODREDBA

Članak
1.

Ovim se
Pravilnikom propisuje:

– način
identifikacije stranke iz članka 5. Zakona o sprje­čavanju pranja novca (u
nastavku teksta: Zakon),

– način
i rokovi obavješćivanja Ureda za sprječavanje pranja novca (u nastavku teksta:
Ured) o transakcijama iz članka 8. Zakona,

– način
vođenja popisa o prikupljenim podacima iz članaka 4., 5., 6. i 8. Zakona,

–
uvjeti pod kojima obveznici za određene stranke nisu dužni obavješćivati Ured o
gotovinskim transakcijama iz članka 8. stavak 1. Zakona,

– način
i rokovi obavješćivanja Ureda o transakcijama iz članka 9.a Zakona.

II.
NAČIN IDENTIFIKACIJE STRANKE

Članak
2.

(1)
Identitet fizičke i pravne osobe te njihovih punomoćnika, za transakcije iz
članaka 4. i 8. Zakona, obveznici utvrđuju na način predviđen Zakonom.

(2) Za gotovinske i gotovinske povezane transakcije
iz članka 4. stavci 2. i 3. Zakona kojima je vrijednost 105.000,00 kn ili veća,
obveznik identificira stranku sukladno članku 5. Zakona prikupljajući podatke
iz članka 6. Zakona.

(3) Obveznici ne obavješćuju Ured o transakcijama iz
stavka 2. ovoga članka kojima je vrijednost od 105.000,00 kn do 200.000,00 kn,
osim na zahtjev Ureda.

Identifikacija stvarnog vlasnika

Članak 3.

(1) Obveznik je sukladno članku 5. stavak 3. Zakona
dužan zatražiti od stranke pisanu izjavu s podacima o stvarnom vlasniku pravne
osobe i popisom članova Uprave prilikom otvaranja računa ili drugih oblika
uspostavljanja trajnije poslovne suradnje, a u svrhu utvrđivanja identiteta
stvarnog vlasnika.

(2) Izjava iz stavka 1. ovoga članka mora sadržavati:
naziv obveznika, podatke o davatelju izjave, podatke o stvarnom vlasniku –
fizičkoj osobi, popis članova Uprave pravne osobe koja otvara račun ili
uspostavlja drugi oblik trajnije poslovne suradnje s obveznikom, obvezu stranke
da u roku trideset dana od promjene vlasničko-upravljačke strukture dostavi
obvezniku novu izjavu iz stavka 1. ovoga članka te nadnevak davanja izjave i
potpis davatelja izjave. Navedeni podaci u izjavi daju se pod kaznenom i
materijalnom odgovornošću.

(3)
Obveznik je dužan zatražiti od stranke izjavu o stvarnom vlasniku pravne osobe
ako sumnja na promjenu vlasničko-
-upravljačke strukture.

(4) Ako
se ne može utvrditi identitet stvarnog vlasnika – fizičke osobe, obveznik će
prihvatiti izjavu u kojoj je kao stvarni vlasnik navedena pravna osoba koja je
registrirana u državama koje primjenjuju međunarodne standarde u sprječavanju
pranja novca.

(5) Ako
obveznik ne pribavi izjavu iz stavaka 1. i 3. ovoga članka, odnosno ne prikupi
sve propisane podatke iz stavka 2. ovoga članka, a nije mu poznata
vlasničko-upravljačka struktura, odbit će stranci otvoriti račun ili
uspostaviti poslovnu suradnju sa strankom, odnosno dužan je zatvoriti račun ili
prekinuti poslovnu suradnju.

III.
NAČIN I ROKOVI OBAVJEŠĆIVANJA UREDA

NaČin
obavjeŠĆivanja

Članak
4.

Obveznici
iz članka 2. Zakona, preko ovlaštene osobe, obavješćuju Ured o svim
transakcijama iz članka 8. Zakona na jedan od sljedećih načina:

– na
elektroničkom obrascu koristeći se elektroničkim prije­nosom podataka ili
nositeljem podataka,

– na
tiskanom obrascu preporučenom pošiljkom, telefaksom i preko teklića,

–
telefonom.

Obrazac
za obavjeŠĆivanje

Članak
5.

(1)
Obveznici obavješćuju Ured o transakcijama na obrascu koji je sastavni dio
ovoga Pravilnika, pri čemu se pridržavaju uputa za ispunjavanje navedenih na
poleđini obrasca. Uputa za ispunjavanje elektroničkog obrasca dio je
aplikativnog softvera.

(2)
Obveznik ispunjava elektronički obrazac koristeći se posebnim aplikativnim
softverom koji je licenciralo Ministarstvo financija. Elektronički obrazac
pritom je zaštićen enkripcijom i digitalnim potpisom uz korištenje
smart-kartice.

ElektroniČki
prijenos podataka

Članak
6.

(1)
Elektronički prijenos podataka na elektroničkom obrascu obveznici banke i
Financijska agencija dužni su uspostaviti najkasnije do 31. 3. 2004. nabavom,
uz naknadu, posebno licenciranog aplikativnog softvera, a što će biti uređeno
ugovornim odnosom između Ministarstva financija – Ureda i pojedinog obveznika.

(2) I
drugi obveznici mogu na elektroničkom obrascu obavješćivati Ured o
transakcijama koristeći se elektroničkim prijenosom podataka ako s
Ministarstvom financija – Uredom ugovore takav način dostave podataka.

Članak
7.

Ako
zbog tehničkih razloga obavješćivanje Ureda o transakciji nije moguće
elektroničkim prijenosom podataka, obveznik je dužan o tome odmah obavijestiti
Ured telefonom ili telefaksom i osigurati obavješćivanje Ureda na drugi način
iz članka 4. ovoga Pravilnika.

NaČin
obavjeŠĆivanja o gotovinskim transakcijama

Članak
8.

O
transakcijama koje se obavljaju gotovim novcem, stranom valutom, vrijednosnim
papirima, plemenitim kovinama i draguljima ako je vrijednost transakcije
200.000,00 kuna ili veća te o gotovinskim povezanim transakcijama koje ukupno
dosežu vrijednost 200.000,00 kuna ili veću, obveznici obavješćuju Ured
elektroničkim prijenosom podataka ili preporučenom pošiljkom, telefaksom i
preko teklića.

NaČin
obavjeŠĆivanja o sumnjivim transakcijama

Članak
9.

(1) O
transakcijama za koje postoji sumnja da se radi o pranju novca obveznici
obavješćuju Ured elektroničkim prijenosom podataka ili preporučenom pošiljkom,
telefaksom i preko teklića.

(2) O
sumnjivim transakcijama iz članka 8. stavak 3. Zakona obveznici obavješćuju
Ured telefonom, telefaksom i na drugi primjeren način prije nego obave transakcije.

(3)
Nakon obavljanja transakcija iz stavka 2. ovoga članka obveznici su dužni
obavijestiti Ured na obrascu na jedan od načina predviđenih u stavku 1. ovoga
članka.

NaČin
obavjeŠĆivanja o transakcijama vezanima za poslove Životnog osiguranja

Članak
10.

O
transakcijama vezanima za poslove životnog osiguranja društva za osiguranje
obavješćuju Ured, ako godišnji zbroj premija za životno osiguranje prelazi
40.000,00 kuna, na obrascu iz članka 5. ovoga Pravilnika elektroničkim
prijenosom podataka ili preporučenom pošiljkom, telefaksom i preko teklića.

NaČin
obavjeŠĆivanja o prijenosu gotovine i Čekova preko drŽavne granice

Članak
11.

Carinska
uprava Republike Hrvatske obavješćuje Ured na obrascu koji je sastavni dio
ovoga Pravilnika, najkasnije u roku tri dana od trenutka spoznaje o zakonitu
prijenosu ili pokušaju nezakonita prijenosa gotovine i čekova preko državne
granice u vrijednosti 40.000,00 kn ili većoj, elektroničkim prijenosom podataka
ili preporučenom pošiljkom odnosno telefaksom.

Indikatori
za prepoznavanje sumnjivih transakcija

Članak
12.

(1)
Ured će, u suradnji s obveznicima i nadzornim tijelima ovlaštenima za nadzor
obveznika u provedbi Zakona, sastaviti listu indikatora za prepoznavanje
sumnjivih transakcija iz članka 4. stavak 5. Zakona.

(2) Listu indikatora iz stavka 1. ovoga članka
obveznici su dužni primjenjivati kao osnovne smjernice za prepoznavanje
transakcija i osoba u svezi s kojima postoje razlozi za sumnju da se radi o
pranju novca.

(3)
Lista indikatora sastavni je dio općeg akta obveznika, koja se dopunjava i
prilagođava prema novim tipologijama pranja novca.

Rokovi
obavjeŠĆivanja

Članak
13.

(1)
Obveznici iz članka 2. Zakona obavješćuju Ured o gotovinskim transakcijama,
gotovinskim povezanim transakcijama i transakcijama vezanima za poslove
životnog osiguranja u roku tri dana od dana obavljanja transakcije.

(2) Obveznici obavješćuju Ured o sumnjivim
transakcijama iz članka 8. Zakona prije nego što obave transakciju. Ako zbog
naravi sumnjive transakcije nije moguće o toj transakciji obavijestiti Ured
prije njezina obavljanja, obveznici su dužni obavijestiti Ured najkasnije u
roku 24 sata od obavljanja transakcije.

(3) Za transakcije koje obveznici odbiju obaviti u
skladu s člankom 7. Zakona, dužni su obavijestiti Ured najkasnije u roku 24
sata od odbijanja obavljanja transakcije.

(4) Ako obveznici nisu u mogućnosti obavijestiti Ured
u propisanim rokovima, dužni su od Ureda zatražiti suglasnost za produljenje
roka, o čemu obveznici i Ured sastavljaju službenu zabilješku.

(5) Primitak obavijesti o transakcijama iz članka 8.
Zakona Ured potvrđuje obvezniku odmah, a najkasnije u roku 24 sata, u
elektroničkom ili pisanom obliku.

OpĆi
akt obveznika

Članak
14.

(1)
Obveznik donosi opći akt kojim se određuju mjere, rad­nje i postupanja radi otkrivanja
i sprječavanja pranja novca i sprječavanja financiranja terorizma.

(2)
Općim aktom obveznik naročito uređuje: način identifikacije stranke i stvarnog
vlasnika, način i rokove obavješćivanja Ureda, obvezu primjene liste indikatora
za prepoznavanje sumnjivih transakcija i postupke u slučaju otkrivanja
sumnjivih transakcija, način određivanja i uvjete za obavljanje poslova
ovlaštene osobe i njezinih zamjenika, dužnosti obveznika prema ovlaštenoj osobi
i zadaće ovlaštene osobe, način stručnog usavršavanja ovlaštene osobe,
zamjenika i zaposlenika, obav­ljanje unutarnjeg nadzora u provedbi Zakona, te
način vođenja popisa o prikupljenim podacima.

(3) U
općem aktu obveznika posebno se mora odrediti odgovornost osoba zaduženih za
provedbu Zakona u slučaju nepo­štivanja odredaba općeg akta koje se odnose na
sprječavanje i otkrivanje pranja novca i sprječavanje financiranja terorizma.

OdreĐivanje
ovlaŠtene osobe

Članak
15.

(1)
Ovlaštena osoba iz članka 4. stavak 1. ovoga Pravilnika jest odgovorna osoba za
provođenje Zakonom propisanih mjera i radnji koje se poduzimaju radi otkrivanja
i sprječavanja pranja novca i sprječavanja financiranja terorizma.

(2)
Obveznik je dužan, sukladno svom općem aktu, imenovati jednu ovlaštenu osobu i
najviše dva zamjenika ovlaštene osobe te o tome obavijestiti Ured. Ovlaštenu
osobu u vrijeme odsutnosti zamjenjuje zamjenik kojega odredi obveznik.

(3)
Obveznik je dužan odrediti ovlaštenu osobu i njezine zamjenike najkasnije do
početka primjene ovoga Pravilnika. Ako obveznik ne imenuje ovlaštenu osobu,
ovlaštenom osobom smatra se odgovorna osoba obveznika prema pozitivnim
zakonskim propisima.

(4)
Ovlaštena osoba sudjeluje u pripremi i izradi općeg akta obveznika koji se
odnosi na otkrivanje i sprječavanje pranja nov­ca.

Članak
16.

(1)
Poslove ovlaštene osobe može obavljati osoba:

– koja
je hrvatski državljanin;

–
protiv koje se ne vodi istražni ili kazneni postupak ili koja nije osuđivana za
kazneno djelo protiv: Republike Hrvatske, imovine, sigurnosti platnog prometa i
poslovanja, pravosuđa, vjerodostojnosti isprava i službene dužnosti;

– koja
ima radno iskustvo najmanje tri godine na bankarskim, financijskim i sličnim
poslovima;

– koja
poznaje poslovanje obveznika na područjima gdje može doći do pranja novca;

– koja je educirana za obavljanje svojih zadaća.

(2) Uz ove uvjete, obveznik može u svom općem aktu
propisati i druge uvjete za obavljanje poslova ovlaštene osobe.

Članak 17.

(1) Dužnosti su obveznika prema ovlaštenoj osobi
sljedeće:

– obveznik omogućuje ovlaštenoj osobi, kod obveznika
– banaka, obavljanje isključivo poslova vezanih za primjenu Zakona;

– obveznik ovlaštenoj osobi na njezin zahtjev
omogućuje pristup svim dokumentima i informacijama potrebnima za obav­ljanje
njezina rada;

– obveznik osigurava da ovlaštenu osobu u vrijeme
njezine odsutnosti zamjenjuje zamjenik;

– obveznik, koji je podijeljen u više ustrojstvenih
jedinica, sukladno općem aktu određuje i druge odgovorne osobe kojima u
ustrojstvenim jedinicama i sjedištu osigurava tehničke i druge uvjete za
provođenje mjera i radnji radi otkrivanja i sprječavanja pranja novca i
sprječavanja financiranja terorizma;

– obveznik o svom trošku osigurava ovlaštenoj osobi i
njezinim zamjenicima stručno usavršavanje na seminarima i edukativnim skupovima
te drugim oblicima usavršavanja.

(2)
Ostale službe i zaposlenici obveznika dužni su ovlaštenoj osobi pružati pomoć u
obavljanju njezinih zadaća.

StruČno
usavrŠavanje

Članak
18.

(1)
Obveznik o svom trošku osigurava tekuće i redovito stručno usavršavanje svojih zaposlenika
koje im omogućuju da se upoznaju s načinima prepoznavanja sumnjivih
transakcija. Obvez­nik upoznaje svoje zaposlenike i s novim tehnikama obav­ljanja
transakcija te s načinima obavješćivanja Ureda o transakcijama.

(2)
Dokumentacija o sudjelovanju zaposlenika na organiziranim oblicima stručnog
usavršavanja mora biti dostupna ovla­šte­noj osobi.

(3)
Ovlaštena osoba sudjeluje u izradi programa za redovito stručno usavršavanje
zaposlenika obveznika.

Unutarnji
nadzor

Članak 19.

(1) Najmanje jednom godišnje obveznici su dužni
obaviti unutarnji nadzor o provedbi Zakona i o tome pismeno obavijestiti
ovlaštenu osobu i Ured.

(2) Svrha je nadzora uočavanje i sprječavanje
nepravilnosti u provedbi Zakona i poboljšanje unutarnjeg sustava otkrivanja sum­njivih
transakcija.

Članak 20.

Rokove i način provođenja unutarnjeg nadzora određuje
obveznik općim aktom donesenim na temelju odredaba ovoga Pravilnika.

IV. NAČIN VOĐENJA POPISA O PRIKUPLJENIM
PODACIMA

Članak 21.

(1) Podatke o identifikaciji i transakcijama iz članaka
4., 5., 6. i 8. Zakona, obveznik u svojim evidencijama čuva kronološkim redom i
na način koji omogućuje njihov učinkovit nadzor od ovlaštenih tijela te njihovo
dostavljanje na zahtjev Ureda.

(2) Podatke o sumnjivim transakcijama obveznik vodi u
izdvojenim evidencijama.

Članak 22.

(1) Način pohrane podataka, što uključuje mjesto i
medij za pohranu podataka, određuje obveznik u svom općem aktu i o tome
obavješćuje Ured.

(2) Podaci se pohranjuju na način koji omogućava
pregled tijekom cijelog razdoblja čuvanja podataka utvrđenog člankom 16.
Zakona.

Članak 23.

(1) Svi podaci prikupljeni temeljem Zakona službena
su tajna. Prema stupnju tajnosti ti su podaci povjerljivi, tajni i vrlo tajni,
a mogu se koristiti samo za Zakonom propisane namjene.

(2) Obveznik u svom općem
aktu određuje vrstu i stupanj tajnosti podataka što ih prikuplja i čuva te koje
dostavlja Uredu u skladu sa Zakonom, osim u slučajevima kada Zakon određuje
drugačije. Tim podacima mogu pristupati samo osobe određene općim aktom
obveznika.

V. UVJETI
POD KOJIMA OBVEZNICI ZA ODREĐENE STRANKE NISU DUŽNI OBAVJEŠĆIVATI URED O
GOTOVINSKIM TRANSAKCIJAMA

Iznimke pri obavjeŠĆivanju

Članak 24.

Obavješćivanje Ureda o gotovinskim transakcijama iz
članka 8. stavak 1. Zakona nije potrebno za transakcije koje obavlja stranka
pri polaganju dnevnih utržaka s naslova prodaje robe ili usluga na račun, osim
ako postoji sumnja da se radi o pranju novca.

Iznimke
pri identifikaciji

Članak
25.

(1)
Identifikacija obveznika iz članka 2. Zakona kao stranke nije potrebna, osim
ako postoje razlozi za sumnju da se radi o pranju novca, u sljedećim
slučajevima:

– kada
se obavljaju transakcije između banaka, štedno-kreditnih zadruga, Financijske
agencije, Hrvatske pošte d.d. i društava za osiguranje;

– kada
se obavljaju transakcije između banaka i ovlaštenih mjenjača koje se odnose na
otkup strane valute ili stranih čekova i na preuzimanje stranih čekova radi
unovčenja;

– kada
banka šalje i iznosi u inozemstvo stranu gotovinu u korist svojeg računa u
stranoj banci i kada čekove koji glase na stranu valutu dostavlja stranoj banci
radi naplate.

(2)
Identifikacija stranke nije potrebna ako stranka podigne u banci i
štedno-kreditnoj zadruzi gotov novac s tekućeg računa, žiro-računa, štednih
knjižica i računa građana radi istodobne uplate ili kupnje strane valute, osim
ako postoje razlozi za sumnju da se radi o pranju novca.

VI.
NAČIN I ROKOVI OBAVJEŠĆIVANJA UREDA OD STRANE ODVJETNIKA, ODVJETNIČKOG DRUŠTVA,
JAVNOG BILJEŽNIKA, REVIZORSKE TVRTKE, OVLAŠTENOG REVIZORA, PRAVNE ILI FIZIČKE
OSOBE KOJE OBAVLJAJU RAČUNOVODSTVENE POSLOVE ILI POSLOVE POREZNOG SAVJETOVANJA

NaČin
identifikacije i obrazac za obavjeŠĆivanje

Članak
26.

(1)
Odvjetnik, odvjetničko društvo, javni bilježnik, revizorska tvrtka, ovlašteni
revizor i pravne ili fizičke osobe koje obavljaju računovodstvene poslove ili
poslove poreznog savjetovanja utvrđuju identitet stranke na način predviđen u
članku 5. Zakona i prikupljaju podatke iz članka 6. Zakona.

(2)
Odvjetnik, odvjetničko društvo i javni bilježnik dužni su obavijestiti Ured,
sukladno članku 9.a stavci 1. i 4. Zakona, kada u svom radu obavljaju
financijske transakcije ili druge transakcije s imovinom, o transakcijama za
koje postoji sumnja da se radi o pranju novca ili kada stranka od njih zatraži
savjet vezan za pranje novca, na tiskanom obrascu iz članka 5. stavak 1. ovoga
Pravilnika.

(3)
Revizorska tvrtka, ovlašteni revizor i pravne ili fizičke osobe koje obavljaju
računovodstvene poslove ili poslove poreznog savjetovanja dužni su obavijestiti
Ured, sukladno članku 9.a stavci 3. i 4. Zakona, kada u obavljanju poslova iz
svoga djelokruga utvrde da u svezi s određenim transakcijama postoji sumnja da
se radi o pranju novca ili kada stranka od njih zatraži savjet vezan za pranje
novca, na tiskanom obrascu iz članka 5. stavak 1. ovoga Pravilnika.

NaČin
i rokovi obavjeŠĆivanja

Članak
27.

(1)
Obavijest iz članka 26. ovoga Pravilnika odvjetnik, odvjetničko društvo, javni
bilježnik, revizorska tvrtka, ovlašteni revizor i pravne ili fizičke osobe koje
obavljaju računovodstvene poslove ili poslove poreznog savjetovanja dostavljaju
preporu­čenom pošiljkom, telefaksom ili preko teklića najkasnije u roku tri
dana od utvrđivanja razloga za sumnju da se radi o pranju novca ili od zatraženog
savjeta vezanog za pranje novca.

(2)
Ured potvrđuje prijam podataka iz stavka 1. ovoga članka u roku i na način
propisan člankom 13. stavak 5. ovoga Pravilnika.

OvlaŠtena
osoba i indikatori za prepoznavanje sumnjivih transakcija

Članak 28.

(1) Odvjetničko društvo, revizorska tvrtka i pravne
osobe ko­je obavljaju računovodstvene poslove ili poslove poreznog savjetovanja
dužni su na odgovarajući način imenovati ovlaštenu oso­bu sukladno članku 15. i
članku 16. stavak 1. podstavci 1. i 2. ovo­ga Pravilnika. Odvjetnik, javni
bilježnik i ovlašteni revizor ovla­štene su osobe sukladno Zakonu.

(2) Ured će u suradnji s odvjetnicima, odvjetničkim
druš­tvima, javnim bilježnicima, revizorskim tvrtkama, ovlaštenim revizorima i
pravnim ili fizičkim osobama koje obavljaju računo­vod­stvene poslove ili
poslove poreznog savjetovanja sastaviti listu indikatora za prepoznavanje
sumnjivih transakcija, koju su navedeni dužni primjenjivati kao osnovne
smjernice za prepoznavanje transakcija i osoba u svezi s kojima postoje razlozi
za sumnju da se radi o pranju novca. Lista indikatora dopunjava se i
prilagođava prema novim tipologijama pranja novca.

NaČin voĐenja popisa o
prikupljenim podacima

Članak
29.

(1)
Podatke o sumnjivim transakcijama i podatke o zatraženom savjetu vezanom za
pranje novca odvjetnik, odvjetničko društvo, javni bilježnik, revizorska
tvrtka, ovlašteni revizor i pravne ili fizičke osobe koje obavljaju
računovodstvene poslove ili poslove poreznog savjetovanja dužni su čuvati u
svojim evidencijama kronološkim redom.

(2)
Podaci prikupljeni temeljem Zakona službena su tajna, a pohranjuju se na način
koji omogućuje pregled tijekom cijelog razdoblja čuvanja podataka određenog
člankom 16. Zakona.

VII.
PRIJELAZNE I ZAVRŠNE ODREDBE

Članak
30.

Ured će
po potrebi davati upute za provedbu ovoga Pravilnika.

Članak 31.

Obveznici će
svoje opće akte uskladiti s ovim Pravilnikom do 31. prosinca 2003.

Članak 32.

S danom
primjene ovoga Pravilnika prestaje važiti Pravilnik o načinu i rokovima
obavješćivanja Ureda za sprječavanje pranja novca te načinu vođenja popisa
prikupljenih podataka (Narodne novine, broj 114/97).

Članak 33.

Ovaj Pravilnik stupa na snagu osmoga dana od dana
objave u »Narodnim novinama«, a primjenjuje se od 1. siječnja 2004.

Klasa:
470-06/03-12/11

Urbroj:
513-06/1-03-1

Zagreb, 21. studenoga 2003.

Ministar financija
**dr. Mato Crkvenac,** v. r.

![](dodatni/375966.gif)
![](dodatni/375967.gif)

![](dodatni/375968.gif)

![](dodatni/375969.gif)

UPUTA ZA ISPUNJAVANJE OBRASCA ZA OBAVJEŠĆIVANJE UREDA O
TRANSAKCIJAMA

**Podatke upisati tiskanim slovima.
Kod više ponuđenih mo­guć­nosti obvezno odabrati jednu i u okvir ispred
odabrane mogućnosti upisati znak »X«.**

Obrazac za
obavješćivanje Ureda o transakcijama namijenjen je obavješćivanju Ureda o svim
transakcijama iz članaka 8. i 9.a Zakona. Obrazac ispunjava zaposlenik
obveznika, a potpisuje ga ovlaštena osoba obveznika.

U zaglavlju
Obrasca, u rubrici »Transakcija«, upisom znaka »X« u predviđenidviđeni okvir obvezno
se ozvrsta transakcije (gotovinska transakcija u vrijednosti 200.000
kuna ili većoj, gotovinska povezana transakcija u vrijednosti 200.000 kuna ili
većoj, transakcija vezana za poslove životnog osiguranja ako godišnji zbroj
premija za životno osiguranja prelazi 40.000 kuna ili sum­njiva transakcija).

A. U poglavlje
»Podaci o transakciji« obveznik upisuje podatke o načinu i svrsi provođenja
transakcije, nadnevku i vremenu provođenja, oznaci i iznosu valute, ukupnom
iznosu u kunama i da li je sumnjiva transakcija obavljena.

1. U rubrici
»Način provođenja transakcije« potrebno je navesti npr. uplata, isplata,
zamjena (mjenjački poslovi), loro doznaka, nostro doznaka i sl.

2. U rubrici
»Svrha provođenja transakcije« potrebno je navesti vrstu računa (npr. kunska
štedna knjižica, devizna štedna knjižica, tekući račun, žiroračun, nerezidentni
račun, devizni račun i sl.) te opisati svrhu transakcije (npr. polog ili
podizanje s računa, kupnja ili prodaja vrijednosnih papira, kupnja ili prodaja
strane valute, kupnja nekretnine, transfer u inozemstvo, plaćanje računa i
sl.).

3. U rubriku »Nadnevak i vrijeme
provođenja transakcije« upisuje se nadnevak i vrijeme kada je transakcija
obavljena (za sum­njive transakcije – koje još nisu obavljene upisuje se
nadnevak i vrijeme kada je transakcija zahtijevana): nadnevak se sastoji od
dvije znamenke za dan, dvije znamenke za mjesec i četiri znamenke za godinu, a
vrijeme se upisuje s dvije znamenke za sat i dvije znamenke za minute.

4. U rubriku »Oznaka valute«
upisuje se valuta u kojoj je transakcija obavljena. Ako se transakcija sastoji od
više valuta (npr. mjenjački poslovi), jedna oznaka valute navodi se u ovoj
rubrici, a ostale oznake valute upisuju se u Privitak 2. Za oznaku valute
potrebno je koristiti međunarodno priznate oznake ili šifre (npr. EUR ili 978,
HRK ili 191 i sl.).

5. U rubriku
»Iznos u valuti« upisuje se nominalni iznos transakcije. Ako se radi o
gotovinskim povezanim transakcijama ili ako se pojavljuje više transakcija,
prvu transakciju potrebno je upisati u ovu rubriku, a ostale transakcije
upisuju se u Privitak 2.

6. U rubriku
»Ukupan iznos u kunama« upisuje se u kune preračunat iznos strane valute,
upisane pod rednim brojem 5, prema srednjem tečaju Hrvatske narodne banke na
dan kada je transakcija obavljena, odnosno zahtijevana. Ova se rubrika
ispunjava također prilikom obavljanja mjenjačkih poslova kod kojih je riječ o
zamjeni strane valute u kune, te ako se radi o gotovinskim povezanim
transakcijama u kunama ili stranoj valuti. U ovu rubriku upisuje se ukupan
zbroj kunskih iznosa svih mjenjačkih transakcija ili svih gotovinskih povezanih
transakcija.

7. U rubriku »Sumnjiva
transakcija« obveznim upisom znaka »X« označava se da li je sumnjiva
transakcija već obavljena ili još nije obavljena.

 B. U poglavlje »Nalogodavatelj transakcije«
obveznik unosi podatke o fizičkoj osobi koja kod obveznika zahtijeva obavljanje
transakcije. Podaci se odnose na prezime i ime, prebivalište, identifikacijski
broj ili nadnevak rođenja, vrstu, broj i izdavatelja identifikacijske isprave
te podatak u čije se ime transakcija obav­lja. Ako ima više nalogodavatelja
transakcija, u Obrazac se upisuje samo prva osoba, a ostale se osobe upisuju u
Privitak 1.

11. U rubriku
»Identifikacijski broj ili nadnevak rođenja« upisuje se za domaće i strane
fizičke osobe nadnevak rođenja, odnosno neki drugi identifikacijski broj ako
postoji.

12. U ove
rubrike upisuju se podaci o vrsti identifikacijske isprave (koja može biti samo
dokument s fotografijom što ga je izdalo državno tijelo), broju i izdavatelju
isprave. U rubriku »Identifikacijska isprava – drugo« upisuju se sve druge
identifikacijske isprave (npr. diplomatska putovnica, vozačka dozvola, službena
iskaznica i sl.).

13. U rubriku
»Nalogodavatelj obavlja transakciju« ispred odabrane mogućnosti obvezno se
upisuje znak »X«. Ako nalogodavatelj obavlja transakciju u svoje ime i za svoj
račun, obveznik ne ispunjava Obrazac od rednog broja 14 do 22. Ako
nalogodavatelj obavlja transakciju za drugu stranku, obveznik upisuje podatke
od rednog broja 14 do 19 kada je stranka za koju se transakcija obav­lja
fizička osoba, odnosno podatke od rednog broja 20 do 22 kada je stranka za koju
se transakcija obavlja pravna ili druga osoba. Ako ima više fizičkih, pravnih
ili drugih osoba za koje se transakcija obavlja, u Obrazac se upisuje samo prva
osoba, a ostale se osobe upisuju u Privitak 1.

22. i 26. U
rubriku »Matični broj« upisuje se matični broj pravne ili druge osobe
dodijeljen od Državnog zavoda za statistiku za domaće pravne osobe, a za strane
pravne osobe upisuje se registracijski broj ili drugi identifikacijski broj.
Pod nazivom »druga osoba« podrazumijeva se osoba građanskog prava koja nema
status pravne osobe ili fizička osoba s posebnim statusom. To su npr. fizičke
osobe koje su registrirane za obavljanje određenih djelatnosti, društva,
podružnice, samostalni poduzetnici – pojedinci i drugo. Navedeno se odnosi i na
ispunjavanje podataka u poglavlju C ako je primatelj transakcije »druga osoba«.

C. U poglavlje
»Primatelj transakcije« obveznik upisuje podatke o fizičkoj ili pravnoj osobi
kojoj je transakcija namijenjena, dobivene iz izjave stranke i isprava što ih
za provedbu transakcije prilaže stranka. Ako je primatelj fizička osoba,
upisuju se podaci o prezimenu i imenu, prebivalištu, identifikacijskom broju
ili nad­nevku rođenja, odnosno ako je primatelj pravna osoba, upisuju se podaci
o nazivu pravne osobe, sjedištu i matičnom broju. Ako ima više primatelja
transakcija, u Obrazac se upisuje samo prva osoba, a ostale se osobe upisuju u
Privitak 1. Poglavlje »Primatelj transakcije« ispunjava se samo ako st ako stranka, kojoj
je tran namijenjena, nije nalogodavatelj transakcije ili osoba za koju
se transakcija obavlja.

D. U poglavlje
»Obveznik« upisuje se naziv obveznika i ustrojstvene jedinice obveznika gdje je
transakcija obavljena, prezime i ime osobe koja je obavila identifikaciju,
prezime i ime ovlaštene osobe obveznika i nadnevak.

30. U rubriku »Potpis i
nadnevak« ovlaštena osoba vlastoručno potpisuje pregledani Obrazac i upisuje
nadnevak kada je pregledala Obrazac.

E. U poglavlje
»Ispuniti samo za sumnjive transakcije« upisuju se razlozi koji upućuju na
sumnju da se radi o pranju novca.

31. Rubrika
»Razlozi koji upućuju na sumnju da se radi o pranju novca« ispunjava se uvijek
kada je riječ o sumnjivim transakcijama. Razloge zbog kojih se transakcija
prijavljuje kao sumnjiva potrebno je podrobno opisati polazeći od liste
indikatora kao osnovne smjernice za prepoznavanje sumnjivih transakcija.

32. Rubrika
»Inozemna banka u kojoj je transakcija zahtijevana ili u koju je transakcija
upućena« ispunjava se kod doznaka iz inozemstva ili doznaka u inozemstvo. U ovu
rubriku upisuju se podaci o nazivu, adresi i mjestu inozemne banke iz koje je
nalogodavatelj zahtijevao obavljanje transakcije ili inozemne banke u kojoj je
otvoren račun primatelja transakcije.

33. U rubriku »Država
inozemne banke« upisuje se naziv države inozemne banke iz koje je
nalogodavatelj zahtijevao obavljanje transakcije ili naziv države inozemne
banke u kojoj je otvoren račun primatelja transakcije.

34. U rubriku
»Obavijest o sumnjivoj transakciji već je dostav­ljena« upisuje se dan, mjesec,
godina i sat kada je obavijest o transakciji bila prethodno dostavljena Uredu
telefonom, telefaksom ili na drugi način. Način dostave obavijesti označava se
oznakom »X« ispred odabrane mogućnosti.

**Obrazac za
obavješćivanje Ureda o transakcijama sastoji se od dva istovjetna primjerka, od
kojih se jednim primjerkom obavješćuje Ured, a drugi primjerak zadržava
obveznik za svoje potrebe.**

**if !supportEmptyParas endif**

UPUTA ZA
ISPUNJAVANJE PRIVITKA 1

**Podatke
upisati tiskanim slovima. Kod više ponuđenih mo­guć­nosti obvezno odabrati
jednu i u okvir ispred odabrane mogućnosti upisati znak »X«.**

Privitak
Obrasca potrebno je ispuniti ako transakciju obavlja više nalogodavatelja, ako
se transakcija obavlja u ime ili za račun više stranaka ili ako je transakcija
namijenjena za više primatelja.

B. U poglavlje
»Nalogodavatelj transakcije« obveznik unosi podatke o fizičkoj osobi koja kod
obveznika zahtijeva obavljanje transakcije. Podaci se odnose na prezime i ime, prebivalište,
identifikacijski broj ili nadnevak rođenja, vrstu i broj te izdavatelja
identifikacijske isprave i podatak u čije se ime transakcija obav­lja.

4. U rubriku
»Identifikacijski broj ili nadnevak rođenja« upisuje se za domaće i strane
fizičke osobe nadnevak rođenja, odnosno neki drugi identifikacijski broj ako
postoji.

5. U ove rubrike upisuju se
podaci o vrsti identifikacijske isprave (koja može biti samo dokument s
fotografijom što ga je izdalo državno tijelo), broju te o izdavatelju isprave.
U rubriku »Identifikacijska isprava - drugo« upisuju se sve druge
identifikacijske isprave (npr. diplomatska putovnica, vozačka dozvola, službena
iskaznica i sl.).

6. U rubriku »Nalogodavatelj
obavlja transakciju« obvezno se ispred odabrane mogućnosti upisuje znak »X«.
Ako nalogodavatelj obavlja transakciju u svoje ime i za svoj račun, obveznik ne
ispunjava Obrazac od rednog broja 14 do 22. Ako nalogodavatelj obavlja
transakciju za drugu stranku, obveznik upisuje podatke od rednog broja 14 do 19
ako je stranka za koju se transakcija obav­lja fizička osoba, odnosno podatke
od rednog broja 20 do 22 ako je stranka za koju se transakcija obavlja pravna
osoba ili druga osoba.

C. U poglavlje
»Primatelj transakcije« obveznik upisuje podatke o fizičkoj, pravnoj ili drugoj
osobi kojoj je transakcija namijenjena. Ako je primatelj fizička osoba, upisuju
se podaci o prezimenu i imenu, prebivalištu, identifikacijskom broju ili
nadnevak rođenja, odnosno ako je primatelj pravna ili druga osoba, upisuju se
podaci o nazivu, sjedištu i matičnom broju.

**Privitak 1
sastoji se od dva istovjetna primjerka, od kojih se jednim primjerkom
obavješćuje Ured, a drugi primjerak zadržava obveznik za svoje potrebe.**

if !supportEmptyParas endif

UPUTA ZA
ISPUNJAVANJE PRIVITKA 2

**Podatke upisati tiskanim
slovima.**<>

Privitak Obrasca potrebno je
ispuniti ako se sve transakcije ne mogu unijeti u Obrazac, odnosno ako je riječ
o većem broju gotovinskih povezanih transakcije u vrijednosti 200.00 kuna ili
većoj.

U rubriku
»Nadnevak« obveznik upisuje nadnevak obavljanja transakcije koji se sastoji od
dvije znamenke za dan, dvije znamenke za mjesec i četiri znamenke za godinu.

U rubriku
»Oznaka valute« upisuje se valuta u kojoj je transakcija obavljena. Za oznaku
valute potrebno je koristiti međunarodno priznate oznake ili šifre (npr. EUR
ili 978, HRK ili 191 i sl.).

U rubriku
»Iznos u valuti« upisuje se nominalni iznos transakcije.

U rubriku
»Iznos u kunama« upisuje se u kune preračunat iznos strane valute prema
srednjem tečaju Hrvatske narodne banke na dan kada je transakcija obavljena,
odnosno zahtijevana.

**Privitak 2 sastoji se od dva
istovjetna primjerka, od kojih se jednim primjerkom obavješćuje Ured, a drugi
primjerak zadržava obveznik za svoje potrebe.**

if !supportEmptyParas endif

if !supportEmptyParas endif

![](dodatni/375970.gif)

UPUTA ZA
OBAVJEŠĆIVANJE UREDA ZA SPRJEČAVANJE PRANJA NOVCA O PRENOŠENJU GOTOVINE I ČEKOVA
PREKO DRŽAVNE GRANICE

Sukladno članku 9. Zakona o
sprječavanju pranja novca, Carinska uprava Republike Hrvatske obvezna je Uredu
uputiti obavijest o zakonitu prenošenju ili pokušaju nezakonita prenošenja
preko državne granice gotovine i čekova u domaćoj ili stranoj valuti u
vrijednosti 40.000 kuna ili većoj.

Prilikom obavješćivanja Ureda
o svakom zakonitom i pokušaju nezakonita prijenosa gotovine ili čekova preko državne
granice potrebno je uz ovu obavijest, dostaviti Uredu preslik putovnice ili
druge isprave temeljem koje je izvršena identifikacija osobe na graničnom
prijelazu.

Ako osoba koja prenosi
gotovinu ili čekove preko državne granice izjavi da to prenosi za neku drugu
fizičku osobu, potrebno je identificirati suputnike te osobe i dostaviti
preslike njihovih pu­tov­nica.

if !supportEmptyParas endif

Pravilnik, NN 189/2003-2970
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)